JohanHeinsen/ENO huggingface dataset:
Viborger Samler, 1842-12-01
Udenlandske Efterretninger. Centralasien og China. Det var den 10de Septbr. at General Nott erobrede Ghuznie eller Ghiznie, og den 16de Septbr. at Gen. Pollock tilkæmpede sig Cabul. Ach bar-Chan er jaget paa Flugten, og det britiske Banner vaier fra det høieste Punct af Bala-Hissar. Det var den 5te Septbr., at Nott naaede Ghuznie; i mindre end 5 Dage vare Stadens og Fortets Værker ødelagte. En Deel af det 27de Bengalske Jnfanterieregiment blev befriet. Gen. Pollock har tilkæmpet sig uforvisnelige Laurbær. Han har gientagne Gange afslaaet Afghanernes Angreb. Den 13de Septbr., da han nærmede sig Tazihn Passet, søgte Ackbbar-Chan, i Spidsen for 16,000 Afghanere, at gjøre Englænderne Modstand fra en stærk Position. Denne blev omgaaet, og Fiendens Nederlag var stort. Ligesaa lidet lykkedes det Ackhbar i en anden stærk Stilling at modstaae Englænderne. 12 af Ghilziernes Høvdinger skulle være faldne; 2 Kanoner, 3 Standarter og en stor Mængde Munition og Levnetsmidler faldt i Englændernes Hænder. Denne sidste Kamp afgjorde Cabuls Fald. Mistress Trevor med 8 Børn, Capt. Anderson med Kone og 3 Børn, Capt. Troup og Dr. Campbell ere udrevne af Fangenskabet. J Cabul var Alt roligt og Overflødighed af Levnetsmidler. Gen. Pollock haabede om 8 a 10 Dage at erholde de øvrige britiske Krigsfanger, med Undtagelse af Capt. Byggrave, som Ackhbar har ført med sig. Sir Richmond Shakespeare er med 200 Kuzzilbaschis afmarscheret til Bamian for der at opsøge de øvrige Krigsfanger. Lady Sales og hendes herviske Medfangers Skjebne var endnu tvivlsom; dog nærede man ingen synderlig Frygt for hendes personlige Sikkerhed. Jkke desmindre ville de britiske Anførere gjøre Alt for snarest muligt at udfrie dem af Fangenskabet.
Viborger Samler, 1842-12-01
China. Fredstractaten med dette Land er Resultatet af de senere Fordele, Englænderne have tilkæmpet, sig efter Jndtagelsen af Stæderne Wusung og Tschanhae, ved Bredderne af Bangtseklang og Tilintetgjørelsen af de langs med Flodens Bredder opførte chinesiske Batterier.
Viborger Samler, 1842-12-01
Den 20de Juli, efterat den engelske Flodexpedition var trængt længere op af Floden og havde ødelagt alle de opførte Batterier, ankrede Dampskibene tæt foran Staden, Tschinkangfu; den følgende Dags Morgen ilandsattes Tropperne, der strax marscherede imod Englænderne. Da Briterne nærmede sig den fiendtlige Leyr, toge Chineserne skyndsomst Flugten. Staden derimod forsvaredes modigen af den tartariske Besætning, der udholdt Kam ven i flere Timer og modstod Anstrengelserne af de 3 landede Brigader, der understøttedes af Marinesoldaterne og Søfolkene. Dog ogsaa her ophørte omsider Modstanden, og Englænderne bleve Herrer af Tschinkangfu, der ligesom Amoy var stærkt befæstet. Garnisonen skal have bestaaet af c. 3000 Md., hvoraf 1000 Md. tilligemed 400 Mandariner ere dræbte eller saarede. "Den Tartariske General, melder Sir Henry Pottinger, trak sig tilbage til sit Huus, da han saae at Alt var tabt, bød sine Tienere at stikke Jld paa det, og, omspændt af Luerne, opgav den tappre Kriger, siddende i sin Lænestol, Aanden. Hans Privatsecretair gjenkjendte Dagen efter Generalens af Luerne halvfortærede Levninger."
Viborger Samler, 1842-12-01
Englændernes Tab bestaaer af 4 faldne og 11 saarede Officierer, samt 154 Md. døde eller saarede Soldater.
Viborger Samler, 1842-12-01
Efterat den engelske Flotille havde efterladt en stærk Besætning i Staden, seilede den til den c. 40 engl. Mile, derfra liggende Stad Nangking, hvor de ankom den 6te Aug. Ufortøvet lavede Englænderne sig til et Angreb, men netop i det Øieblik, da Operationerne skulde begynde, erholdt Sir H. Pottinger en Skrivelse, hvori der bades om en Vaabenstilstand, da visse af den chinesiske Keiser udvalgte høie Commissairer vare underveis for at underhandle med Englænderne. Angrebet opsattes; dog indfandt Commissairerne – 3 i Tallet – sig først den 15de Aug. Fredstractaten undertegnedes den 29de Aug. af Sir Henry Pottinger og de 3 chinesiske Commissairer, Ki-Ying, Medlem af den keiserlige Familie og Overcommandant over de keiserlige Tropper i Provindsen Kuang sung; Elipuh (o), Statholder i Tschapu, forhen Gouverneur i Tschekiang; men degraderet ifjor, fordi han havde frigivet de fangne Briter; Gnu, command. General i to Provindser. – De 21 Mill. Dollars udbetales i dette og de tre nærmeste følgende Aar. De Havne, der skulle aabnes Briterne ere: Canton, Amoy, Futschanfu, Ringpo og Schanghai; i disse Søhavne ansættes Consuler, og en regelmæssig Ind- og Udførselstold samt Transittoldtariser indføres. Naar Keiseren har ratificeret den afsluttede Tractat og betalt det første Afdrag, 6 Mill. Dollars, trække de britiske Tropper sig tilbage fra Nangling og den store Canal. Øerne Tschusan og Kolangsu forblive besatte af Englænderne indtil Anstalter ere trufne til Havnenes Aabning. De chinesiske Commissairer protesterede længe imod Afstaaelsen af Havnen Futschanfu, der kun ligger 10 engl. Mile fra de Districter, hvor den brune Thee har hjemme; thi da Canton er fjernet 400 engl. Mile fra disse Egne, turde det ei være usandsynligt, at Cantons Handel derved ganske vilde gaae tilgrunde. Men Pottinger viste sig ubøielig. Da det engelske Dampskib, der har overbragt disse Efterretninger til Bombay, som ere daterede Nanling, den 31te Aug. og Hongkong den 10de Septbr., afseilede fra den chinesiske Kyst, vare Mandarinerne beskæftigede med at samle den første Afbetalingssum for snarest muligt at blive de fremmede Barbarer qvit. Fire Mill. havde de allerede samlet; men Pottinger fordrede de ved Tractaten stipulerede 6 Mill., førend han vilde trække sig tilbage. Mærkeligt er det, at Opiumshandelen aldeles ikke omtales i Tractaten. Da de chinesiske Befuldmægtigede yttrede stor Lyst til at lade en Artikel om dette Spørgsmaal faae Plads i Tractaten, skal Pottinger have frabedet sig dette med den bemærkning, at den chinesiske Regjering selv maatte paalægge sine Undersaatter Restrictioner, saafremt den vilde forbyde denne Handel. Smugleriet med Opium vil altsaa rimeligviis vedblive. Da Tractaten afsluttedes, havde ødelæggende Sygdomme grebet og sig iblandt de engelske Tropper og Søfolk, af det 98 Regiment alene vare 100 Mand blevne Offre for Climatsygdomme.
Viborger Samler, 1842-12-01
Privatbreve fra engelske Officierer levere flere Details angaaende Jndtagelsen af Tschinkiangfu. Da Chineserne saae, at al Modstand var forgiæves, dræbte de først deres Koner og Børn, kastede Ligene i Brønde og Pytter, derefter ombragte de sig selv. J mangt et Huus fandtes 10 a 12 Liig, og endog Dagen efter Stadens Jndtagelse vare Englænderne Øienvidner til at chinesiske Qvinder druknede sig. Staden er en Samling af Ruiner; hele Gader ere afbrændte, og alle Huse udplyndrede af den chinesiske Pøbel. Den vældige Flod Pangtseklang er ved Rangking 1 engl. Miil bred og 70 Fod dyb. Nangkings Garnison skal have bestaaet af 14,000 Md., og det synes næsten som om Jndbyggerne i denne det himmelske Riges anden Stad har tvunget Auctoriteterne til at underhandle. Faldt Nanking, var det nordlige China tildeels afskaaret fra al Communication med det sydlige; den overvættes store Befolkning var ei i Stand til at modstaae det Tryk, som de britiske Operationer allerede i saa lang Tid havde bibragt den chinesiske Jndustrie og Handel. Desaarsag troe Mange, som have deeltaget i de britiske Expeditioner og med egne Øine seet Folkets Elendighed, at den chinesiske Regjerings fredelige Sindelag vil være af Varighed, og at man tør gjøre Regning paa Tractatens nøiagtige Opfyldelse. Men de i længere Tid i China bosatte Kjøbmænd, som af Erfaringen kjende Chinesernes til et Ordsprog blevne Troløshed, nære ingenlunde saadanne sanguinske Forhaabninger og Tractatens Varighed. De høie Mandariner, der underhandlede med Pottinger skulle have været udtrykkeligen auctoriserede af Keiseren, og af et af denne egenhændigen undertegnet Brev erfarede Sir Henry Pottinger, at Keiseren, nu tilfulde overbeviist om sine Troppers Udygtighed til længere at yde Englænderne Modstand, var beredt til at gjøre enhver Opoffrelse, der kunde bestaae med hans Ære.
Viborger Samler, 1842-12-01
Nyeste Postefterretninger. Altona, den 28de Novbr. De Kl. 4 1/2 Eftermiddag indløbne Londoner-Blade gaae indtil den 25de Novbr., og indeholde de officielle Depescher om de sidste Begivenheder i Afghanstan og China. Canton Gar, melder, at en Mandarin af høi Rang ufortøvet skal begive sig til London for der at representere Keiseren af China (?).De gunstige Efterretninger fra den fjerne Krigsskueplads have naturligviis indvirket fordeelagtigen ei alene paa de engelske Statspapirer, men ogsaa paa Handelsforretningerne. J Liverpool har i forrige Uge Omsætningen af Bomuld været meget betydelig, og til Manchester ere indløbne saa mange Bestillinger, at Manufacturisterne ei ere istand til at udføre dem alle. J London viser sig en saa stærk Speculationsaand i Colonialvarer, at man siden Aaret 1825 ei har oplevet Mage dertil. Kun Kornhandelen vedbliver at være stille. - Et Supplement til den "Ostindiske Regjerings Gaz." melder fra SimlaGeneralgouverneurens Hovedqvarteer, at samtlige Britiske Fanger ere, med Undtagelse af Capt. Bygrave, befriede af Ackhbar-Chans Magt.
Viborger Samler, 1842-12-01
Frankerig. Paris, d. 23de Novbr. Fra Perpignan meldes under 18de: "En Coureer, der i forgaars forlod Barcelona er ankommen hertil. De spanske Tropper have rømmet Barcelona; Gen. Javalla er i Oprørernes Hænder; 3 Stabsofficierer og 500 Md. af de kgl. Tropper ere faldne. En Folke=Junta er indsat. Den bestaaer af ubekjendte Mænd, en Fabrikant, ved Navn Juan Manuel Garci, er udnævnt til Præsident. Juntaen har udstedet en Proclamation, hvori de arbeidende Classer anbefales Enighed og Standhaftighed; hverken Dronningen, Espartero, Don Carlos eller Jnsurrectionens Formaal om tales med et eneste Ord. Montjuich, besat af Tropperne, vedligeholder en bestandig Jld imod Staden. Citadellet er i Jnsurgenternes Hænder."
Viborger Samler, 1842-12-01
Jndenlandske Efterretninger.
Viborger Samler, 1842-12-01
Kjøbenhavn. Ved Krigsretsdom ere de trende Studenter, der under Skoleexercitsen i Garnisonens Exerceerhuus havde med Bajonetterne molesteret og nedrevet en der staaende Buste, forestillende høisalig Kong Frederik den Sjette som Kronprinds, idømte respective 8, 6 og 4 Ugers Arrest. (Da.) Red af "Fædrelandet vil i Anledning af den sidst imod Samme beordrede Action indgive en Klage til Hs. Maist. Kongen over Cancelliets Fremfærd. "Fædrelandets Løverdagsnumer er ligeledes foreløbigen bleven lagt under Beslag.
Viborger Samler, 1842-12-01
Ved Bavelse, et Par Miil fra Restved, skal ifølge "Sjællandsposten" i disse Dage Liget af et Drengebarn være blevet fundet nedgravet i Jorden i Nærheden af nogle Sviin, som rodede det op. Øvrigheden skal alt have gjort de fornødne Skridt for, om muligt, at bringe den eller de Paagjældende for Lyset. Numeret af Flensburger Zeitung, for den 24de De, indeholdende Artiklen af Fædrelandet med Overskrift: Lorenzen fra Haderslev, er blevet lagt under Beslag. Veile. Den smuktbeliggende Gaard Lille-Grundet er i disse Dage solgt af Enkemadame Feveile, for 20,000 Rbd. r. S., til Hr. Proprietair D. Neergaard, forhen Eier af Haraldskiær. (Veile Av.)
Viborger Samler, 1842-12-01
Efterretning om ledige geistlige Embeder. 1. Nørre-Sundby og Hvorup Sognekald i Aalborg Stift, gl. Angivelse 200 Rd., har nu følgende Jndtægter: 1) Præstetienden af 114 Tdr. Hartkorn, som er bestemt til 1 Skp. Rug, 2 Skpr. Byg og 2 Skpr. Havre pr. Td. Hartkorn, at svare efter Capitelstaxten. 2) Qvægtienden 30 Læs Tørv, c. 400 Rbd. og 6 1/2 Skpr. Byg. 3) Paaske, og St. Hans Rente 3/4 Skp. Rug pr. Td. Hartkorn af 6 Gaarde, c. 55. Rbd. og et Maal Mælk af hver Gaard, hvoraf udbringes omtrent 3 Lpd. Ost. 4) Daggierningspenge 15 Rbd. 5) Offer og Accidentser c. 320 Rbd. 6) For Brød og Viin til Communionen 5 Tdr. Rug og 10 Tdr. Byg efter Capitels taxten. 7) For Jord udlagt til Kirkegaarden i Sundby 2 Tdr. Byg. Præstegaarden staaer for Hartkorn 4 Tdr. og har et Areal af 26 Tdr. Land. Skatter og Exvenser udgjøre c. 90 Rbd. Ved allerhøieste Resolution af 9de Novbr. er det bestemt, at Naadensaar og Enkepension fra nu af og i Fremtiden skal finde Sted ved Kaldet i Overeensstemmelse med Lovens 213.
Viborger Samler, 1842-12-01
2. Ordineret Catechet- og første Lærer-Embedet ved Borgerskolen i Kjerteminde. Pengeløn 219 Rbd. 51 1/2 Sk. samt in natura 23 Tdr. 7 Skpr. 1 Fdkr. Byg, 21 1/2 Gæs, 21 Sn. Æg, 21 Par Kyllinger, Ostemælk af 276 Tdr. 2 1 3/4 Alb. Hartkorn, 1/3 Part Qvægtiende og 72 B. Brød af Anneret, Drigstrup Sogn. Det bemærkes, at den ordinerede Catechet har Valget imellem disse Naturalier eller Vederlag i Penge, som for Formanden i Embedet har været 81 Rbd. Fri Bo. lig erholdes eller 70 Rbd. aarlig til Huusleie, endvidere 3 Favne Brænde til eget Forbrug og 20 Læs Tørv til Skolen; Sommergræsning til 2 Køer paa Byens Mark, hvorfor i de senere Aar er af Kæmnerkassen betalt en Godtgjørelse af 20 Rbd., og istedetfor Vinterfodring en Jordlod, der har været bortleiet og indbragt 20 Rbd., endelig 11 Lpd. 7 1/2 Pd. Ho og 17 Lpd. 3 1 Pd. Halm af Drigstrup Sogn, foruden Høitidsoffer af Kjøbstaden og Anneret.
Viborger Samler, 1842-12-01
Reisende med Dampskibet fra Kallundborg til Aarhuus, den 27de November: Ritmester v. Lichtenstein, Fru Bispinde Kofoed, Frøken Fenger, Fru Bruun, Dr. Asmussen, Procurator Kastrup, Kjøbmand Møller, Fuldmægtig Lykke, Fru Bruun med Datter, Beslagsmed Welløv, Cand Jespersen, Jfr. Jespersen, Kjøbmand Rasmussen, Rebslager Christensen, Boghandler Smith. Med Samme fra Aarhuus til Kallundborg, d. 28de Novbr.: Lieutenant Baron v. Rosenkrantz, Frøkenerne G. og O. v. Holck, Kurvehandler Keller, Cand. Grove, Kjøbmand Kjeldsen, Handelsbetjent Aaby, Forpagter Caroe, Seilmager Weilbach, Frøken L. Faye med Kammerjomfru, Kjøbmand C. A. Bruun.
Viborger Samler, 1842-12-01
Døde. Kjøbenhavn: Frøken Julie Catharina Magdalene Callisen, 19 Aar; Maren Ostermann, f. Holst, 67 Aar, kongl. Kok Jacob Thyesen, 47 Aar, Frederikke Mindel Pinques, f. Marcussen, 73 Aar. - Roeskilde: Christine Plambech, f. Grønberg, 64 Aar. - Steenlille Kro: Enken Ane Marie Petersen, f. Morthensen, 65 Aar. Kollekolle, Jacobine Muhle, f. Lund, 54 Aar. - Aarhuus: Reebslagermester Rasmus Hendriksen, 48 Aar. – Steensmark, Jfr. Sophie Frederikke la Cour, 20 Aar. – Water Neverstorf: Besidder af de adelige Godser Gaar og Water=Neverstorf, Kammerherre og Hofjægermester, Grev Heinrick Christopher von Holstein. (Han var af Kongen udnævnt til Medlem af den holsteenske Stænderforsamling).
Viborger Samler, 1842-12-01
AVERTISSEMENTS. Hvor en smuk veldresseret Hønsehund staaer til Salg, anviser Hr. Boghandler Kabell.
Viborger Samler, 1842-12-01
Nogle fede Sviin ere at erholde tilkjøbs i Vindt Mølle, beliggende 1/2 Miil sønden for Viborg.
Viborger Samler, 1842-12-01
Politur. faaes billig hos A. W. Sandberg. Sort Blæk faaes billig hos A. W. Sandberg. deberrød. faaes atter hos A. W. Sandberg.
Viborger Samler, 1842-12-01
Fra Pressen er udkommet: Vinter-Salonen 1812 & 1843. Udvalgte nye Dandse for Pianoforte, componerede af J. C. M. Brøgger. 1–3 Hefte. 9 Mk.
Viborger Samler, 1842-12-01
Digtninger af Christian Winther, 2 Rbd. Danske Ordsprog og Mundheld, samlede af Fr. Bresemann. Real Lexicon over: De Homeriske Digte. Udarbeidet af F.C. Hundrup. 1 H. 3 Mk. Fremstilling af Principerne for Garvningen og af Maaden, hvorpaa den udføres i Tydsklands bedste Garverier, ledsaget af Betragtninger over de danske Garveriers nuværende Tilstand og over Midlerne til deres Forbedring.
Viborger Samler, 1842-12-01
Et af det Kongl. Danske Videnskabernes Selskab kronet Priisskrift af N. T. Schwartz, Garver i Assens. 24 s. Faaes hos P. C. Kabell.
Viborger Samler, 1842-12-03
No. 190. 70 Aarg. Kongelig allernaadigst privilegeret. Civor 3 Stifts-Tidende. Forsendes med Brevposten i Danmark og Hertugdømmerne. StaarsgaaenLøverdagen den 3die December 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1842-12-03
Udenlandske Efterretninger. Storbritannien og Jrland. London, den 22de Novbr. Efterretningerne om de glimrende Triumpher, de britiske Vaaben have tilkæmpet sig i China og Centralasien, have udbredt almindelig Glæde. Polemiken har maattet vige for Politiken, hvis endelige Resultat disse Triumpher have tilkæmpet sig. At dette med saa stor Hæder tilkæmpede Resultat skyldes det forrige, af ængstelige Vælgere styrtede, Whigministerium, føle Torierne om de endog ikke indrømme denne Sandhed. – Men tilvisse udhæve Journalerne the Times og the Globe med Ret som Hovedmotiv til den almindelige Tilfredshed, at man for Fremtiden ikke vil komme til at omtale det afskyelige Slagterie i China, – et Slagterie, som maa oprøre enhver Menneskeven, og som kun lidet kan bidrage til at forherlige de britiske Vaabens Glands. Velgierningerne af en oplyst Civilisation ville nu vorde udbredte over den store Deel af Asien, som det hidtil ligesom for hele den øvrige Verden lukkede himmelske Rige indbefatter Det var ei over de himmelhøie Bjergkjæder, der fra 3 Sider omslutte det flere Aartusinder gamle chinesiske Rige, det var ei igjennem Sandhavene at den europæiske Civilsaion skulde bane sig Vei til China. – denne Ære skyldes Seiladsen eller meget mere Læren om Dampkraften Af stor Vigtighed er det, at Englands og navnligen det ostindiske Compagnies Finantser nu ville vorde befriede for den altfor trykkende Vægt af de store og vedvarende Krigsomkostninger, og at det saaledes omsider kan vorde muligt at sætte en Dæmning imod Compagniets Aar for Aar voxende Deficit, førend dette aldeles tilintetgjor Compagniets Credit. End vigtigere er det, at en Tilbagevenden til rolige, alsidig sikkrede Forhold og Frigivelsen af Handelen med China aabnes den britiske Jndustrie og Handelsforbindelserne med nye Stæder og Handelsveie paa en Tid, som den nærværende, da Handelen og Fabriker ere saa nedtrykkede, og Remesis stedse mere og meere betjener sig af det europæiske Fastlands og Amerikas Stater som Redskaber til at straffe England for dets ældre sneverhjertede og gridske Handelspolitik Vel muligt at man hengiver sig til altfor sanguinske Forhaabninger, naar man af den i China aabnede Afsætning for britiske Fabricata venter en snarlig Tilbagevenden til den Handelsprosperiet, der dannede det forrige Whig ministeriums meest glimrende Periode; men saa meget synes man dog med Grund at turde haabe, at den engelske Handelsforbindelse med China i det mindste vil holde Storbritannien skadesløst for de Tab, som de nyeste Toldforordninger i Frankerig, Belgien, Rusland, Tydskland o. s. v. have tilføiet Old-England. Meget vil rigtignok beroe paa Stabiliteten af Fredstractaten med China, imidlertid tør man vel antage med Grund, at Sir H. Pottinger sikkert ikke har forsømt Noget for at sikkre sig Midler til i Nødsfald at tiltvinge sig Udførelsen af Fredsvilkaarene.
Viborger Samler, 1842-12-03
Efter Breve fra Paris er den nye Posttractat undertegnet imellem Frankerig og England, ligesom og en Tractat angaaende Reguleringen af Fiskerierne ved Newfoundland.
Viborger Samler, 1842-12-03
Nyeste Postefterretninger. Spanien. Om Opstandens Udbrud i Catalonien meddeler Journ. des Deb. de detaillerede Omstændigheder. Den 13de Novbr. om Aftenen vilde 30 a 40 Cataloniere med Magt og uden at betale den stipulerede Afgift bane en med Viin belæsset Vogn Indgang igjennem en af Barcelonas Porte. Der opstod en Tumult; Arbeiderne forenede sig med Jnsurgenterne; Portvagten afvæbnedes. Det tililende Militair adspredte de Opsætsige, af hvilke 12 Jndivider arresteredes. Desuagtet tiltager Opstanden; Raadhuset beleires; mange Nationalgardister forene sig med Jnsurgenterne; dog lykkes det Politichefen at blive Mester over Ementen. Om Natten arresteredes Redacteurerne af Journalen Republicano, hvilke ansees som de egentlige Mytterieledere. Den 14de, Kl. 6 om Morgenen, var Alt stille, men denne Stilhed var kun et Forbud paa Stormen. Bevæbnede Hobe marscherede imod Raadhuset; de fordrede de Arresteredes og Redacteurer nes Frigivelse, fremdeles at Politichefen skulde forsvare sig Forhold. Denne afslog deres Forlangende, forbød i en Proclamation Nationalgarden at forsamle sig, og forenede sig med General van Halen, der rykkede frem i Spidsen for et stærkt Cavalleriedetaschement, 6 Kanoner opplantedes paa Rambla-Prommenaden, og der indtraadte en Art Vaabenhvile, da de tvende Partier iagttoge hinandens Bevægelser. Jmidlertid anlagde Folket Trancheer, opførte Barricader, og befæstede sig i nogle Bygninger. Om Aftenen ankom Gen. Zurbano fra Girona for at understøtte van Halen. Først den 15de om Morgenen begyndte Kampen. Efter en 3 Timers Kamp og med et Tab af 500 M. trak Generalcapitainen sig tilbage til Citadellet med sin Stab og 2 Reg., da han blev vaer at Husenes Vinduer og Terrasser i hele Staden vare besatte med væbnet Milits, et andet Reg. og Artilleriet trak sig tilbage til Fortet Altarozanos. Hvad der især ophidsede Folket, var det Rygte, at Zurbano havde lovet sine Soldater at plyndre Guldsmedgaden - Arnen for Opstanden. Denne Gades Beboere nedkastede Stene, Meubler m. m. paa de kæmpende Soldater. En fra et Vindue udkastet Commode dræbte Zurhanos Hest. J Gaden del Cal gode Fruentimmer kogende Vand over Soldaternes Hoveder; enhver Terrasse i Staden var ligesom et Arsenal for Tegl og Muursteen. Den 15de om Aftenen var Revolutioner overalt seierrig; Geværilden og Kanonaden vedvarede den 16de tildeels hele Dagen; alle Gader vare barricaderede; Citadellets Garnison manglede Levnetsmidler; hele Natten igjennem kastede det Bomber og Granater ind i Staden. Den dirigerende Junta har senere afsluttet en Capitulation med det i Universitetsbygningerne indesluttede Regiment Guadalaxara; Underhandlingerne imellem General commandanten og Tropperne fortsættes. Fortet Altarozanas har capituleret. Jnsurgenterne erklære, at de af frie Drift have grebet til Vaaben for at befrie Redacteurerne og tillige for at modsætte sig Conscriptionen.
Viborger Samler, 1842-12-03
Det er nemlig den spanske Regjerings Hensigt ogsaa at indføre Conscriptionen, der iøvrigt lovmæssigen er indført, i Catalonien, som hidtil har været fritaget for denne Forpligtelse. Catalonierne have fra Arilds Tid været i Besiddelse af særegne Privilegier, der hjemle dem Fritagelse for Udskrivning til Krigstjeneste, Privilegier, som endog Philip den Femte ei vovede at angribe.
Viborger Samler, 1842-12-03
Paris, den 24de Novbr. Moniteuren meddeler følgende Telegraph Depescher fra Spanien: 1) Madrid, den 20de Novbr. "Conseilspræsidenten har meddeelt Congressen de den 16de fra Barcelona indløbne Efterretninger og tillige underrettet Medlemmerne om at Regenten Espartero i Morgen i Spidsen for sin Escorte og 3 Batailloner, vil bryde op imod denne Stad. Congressen har paa Stedet voteret til Regenten en Adresse, for at tilsikkre ham Kongressens Understøttelse imod de Revolutionaire. Hovedstaden er rolig." 2) Barcelona, den 19de Novbr. Van Halens Hovedqvarteer er i SanFeli, 2 Mile fra Barcelona; han staaer i uhindret Forbindelse med Montjuich. Fiendtlighederne i Staden ere suspenderede."
Viborger Samler, 1842-12-03
En tredie Depesche haves over London. "Barcelona, den 19de Novbr. Juntaens Program er følgende: Ned Sammenkaldelse. med Espartero og hans Regjering; af de constituerende Cortes; – J Tilfælde af et Regentskab flere Regenter; – Dronningens Formæling med en Spanier; – Beskyttelse for Nationalindustrien.
Viborger Samler, 1842-12-03
Storbritannien og Jrland. London, den 25de Novbr. Uagtet Sir Henry Pottinger i sin Depesche melder, at den chinesiske Keiser i et Ediet til de chinesiske Commissairer allerede har fanctioneret den afsluttede Fredstractat, er Keiserens formelige Ratification endnu ei indløben. Jmidlertid har den engelske Regjering allerede givet befaling til at udruste et Krigskib, der skal optage Kyststrækningen ved de Havne, der skulle aabnes for Englænderne.
Viborger Samler, 1842-12-03
Frankerig. Paris, d. 24de Novbr. Den Anskuelse bliver mere og meere fremherskende, at Catalonien (hidtil kun Barcelona) har grebet til Vaaben for at forsvare sine Provindsialinteresser. Flere ville derimod i Jnsurrectionen kun see en Protestation imod Esparteros britiste Sympathier.